A NETFLIX SOROZATA
ŐFELSÉGE SKÓCIÁBAN
A John Brown clydeside-i gyárában
a 4000 tonnás királyi jacht arra vár, hogy őfelsége vízre bocsátsa.
Dokkmunkások ezrei, akik közül sokan dolgoztak a hajón,
melegen üdvözlik a királynőt, aki elhalad mellettük a jacht felé tartva.
Hónapok óta folynak a találgatások az új jacht nevéről.
Tapintható az izgatottság, miközben őfelsége előlép,
hogy ünnepélyesen felavassa a hajót.
Örülök, hogy itt lehetek ma Clydebankben önökkel,
és vízre bocsáthatom a legújabb királyi jachtot.
Remélem, hogy ez a vadonatúj hajó,
akárcsak vadonatúj királynőjük,
megbízhatónak és szilárdnak bizonyul.
Ellenáll majd bármilyen viharnak.
Hatalmas büszkeséggel nevezem el ezt a hajót Britanniának.
Sok sikert kívánok neki.
És minden utasának.
A hagyományhoz hűen őfelsége elengedi a palackot,
amelyben pezsgő helyett most nemzeti bor van.
Légy úr, Britannia
Bárhol zúg a hab
Britből nem lesz soha…
Hamarosan a Britannia a királynő, a herceg és gyermekeik úszó otthona lesz.
Nyissa nagyra, felség!
Még egyszer.
Nagyszerű. Köszönöm.
PÁCIENS ADATAI 1991. JÚLIUS
NÉV II. ERZSÉBET KIRÁLYNŐ
SZÜLETETT 1926 . 04. 21.
KOR 65
Mély levegő.
És fújja ki!
Még egyszer.
122 per 80.
Legyen szíves levenni a harisnyát!
Még mindig szoktak fájni a talppárnái?
Restellem, hogy folyton ezt ismételgetem,
de minél kevesebbet van talpon, annál jobb.
Attól tartok, ez szakmai ártalom.
Átfáradna ide, kérem?
Hatvan kilogramm.
Tavaly mennyi is volt?
Nem akarom tudni.
- Ötvenhét kilogramm. - És két éve?
Ötvenhárom kilogramm.
Egyszerűen nem értem.
Nem változtattam az étrendemen és a szokásaimon.
A súlygyarapodás a korral jár, és nehezebb leadni.
A férfiak hat kilót híznak tízévente.
És a nők?
Úgy három kilót.
Rendben. Három kiló. Nyár végéig.
Skócia, mint mindig?
Igen, a csodálatos Skócia.
Egy fokkal kevésbé csodálatos a teasütemények nélkül.
Balmoral a kedvenc otthona?
Inkább a második.
Ez elég személyes kérdés.
Elnézést kérek, asszonyom!
Nem is tudom, mit gondoltam.
Van egy másik,
ami még különlegesebb számomra.
Integessen, felség!
Köszönöm.
Ma hívtak a The Sunday Times-tól, uram,
a monarchiáról szóló közvélemény-kutatásuk miatt.
Elég érdekes.
Amikor a királynőről volt szó, ugyanazok a szavak merültek fel.
„Irreleváns.” „Öreg.” „Drága.”
„Másik világban él.”
Önről teljesen máshogy beszélnek az emberek.
Tényleg?
Fogjam be a fülem?
Épp ellenkezőleg.
Önt úgy jellemezték, hogy „fiatal”, „energikus”, „modern” és „empatikus”.
A nyilatkozók csaknem fele szerint nagyszerű király lenne,
és támogatnák, hogy a királynő lemondjon az ön javára.
- Ezt mikor hozzák le? - Vasárnaphoz egy hétre.
Olaszországban leszek a családdal.
Szerintünk tökéletes az időzítés a nyaraláshoz.
A trónra lépésének támogatottságához nagyban hozzájárul,
hogy a walesi hercegné lenne a királyné.
Igen.
Vettük a bátorságot, és néhány önt támogató lapnál
második nászútként hivatkoztunk az útra.
Értem.
Ezt mondták?
Ezeket a szavakat használták. Második nászút.
VIKTÓRIA-KIRÁLYNŐ SZINDRÓMA
Remek. Öt perc a beszállásig.
Köszönöm.
Megjöttek!
- Öt perc a beszállásig. - Rendben. Menjünk!
- Szia! - Alexandra!
- Leonora! - Szervusz!
Tipikus Károly.
Azt mondja, szeretné, ha ez lenne a második nászutunk,
aztán meghívja Norton kuzint és a nejét, Pennyt.
Ezek ketten úgy összeolvadtak Highgrove-val,
hogy akár Camilla is itt lehetne.
Ha egy pillanatra engedünk a jóindulatnak,
megjárták a poklot a legkisebbel.
Tudom jól. A keresztlányom, Leonora.
Hogy áll a dolog?
Átmeneti javulást mutat. Tudod, milyen ez. Sosem lehet tudni.
Ez az!
- Helló, drágám! - Igen!
- Szia! - Helló!
Szia!
Hogy vagy?
- Jól. - Kapok egy ölelést?
El akartam mondani, mennyire örülök ennek az útnak.
Mit gondolsz? Elvarázsoljuk őket, mint régen?
- Hajrá! Kápráztassuk el őket! - Gyere!
Ami az útvonalat illeti, azt javaslom,
menjünk Nápolyból Ischiába,
ahol Garibaldi visszanyerte az erejét,
miután megsérült az olasz szabadságharcban.
- Így volt? - Igen.
Aztán tovább Caprira, hogy megnézzük a lenyűgöző Villa Jovis romjait.
Majd végig az Amalfi-parton,
aztán Szicíliába, az utolsó megálló pedig Olbia Szardínián,
privát tárlatvezetéssel a Museo Archeologicóban.
Van még bármilyen kívánságotok?
Esetleg egy-két strand?
Természetesen lesznek strandok is menet közben.
És vízi sportok?
És zajos vízi sportok.
Vásárolgatás?
- Vásárolgatás? - Talán van, aki szívesen menne vásárolni.
Kicsoda?
Tegye fel a kezét! Dianán kívül van bárki, aki szeretne vásárolgatni?
Miközben pontosan azért utazunk egy ilyen gyönyörű jachton,
hogy elkerülhessük az embertömegeket,
akik az üzleteket járják kikapcsolódásként.
Én!
- Én szeretnék vásárolgatni. - Én is.
Akkor megyünk.
Köszi, hogy kiálltál értem.
Bátor dolog volt.
Jár a jutalom. Választhatsz, hogy esti mesét mondjak, vagy…
Super Mario!
Ne mondjátok el apának!
Most visszamész a fedélzetre?
Isten őrizz!
Szépirodalmat olvasok.
- Korán lefekszem. - Szeretlek!
- Szeretlek, anya! - Én is titeket, drágáim.
Az olasz szerzetes… mikor is történt?
1327-ben.
1327.
Nem rossz.
KÁROLY ÉS DI VISSZAHAJÓZNAK A BOLDOGSÁGBA
Károly és Diana újra boldog párnak tűnnek.
Igazi áldás lenne.
Mindenki számára.
Mi volt ez?
Micsoda?
Ez a zaj.
Valamilyen gépből jött.
Megint hallom.
Értem. Én indulok.
Még egy szalagvágással töltött nap Morecambe-ban, aztán egész nyáron pihenek.
A Church Urban Fund pártfogójaként
tudom, milyen hatalmas kihívásokkal kell szembenéznie ennek a közösségnek,
és számos másiknak az egyházmegyében.
A Tejforgalmazási Tanács egyike Britannia legstabilabb
és legellenállóbb kereskedelmi vállalatainak.
Ez a korszerű tejüzem
a brit tőgyek folyamatos életerejéről tanúskodik.
Nagy örömmel bővítettem ismereteimet az intermodális konténerekről.
Az európai árufuvarozási piac 30%-át teszik ki már most,
így az intermodális konténerek
fényes jövőt biztosíthatnak Lancashire számára.
Mióta alacsony a nyomás a szelepben?
Ma reggel óta, uram.
Nem meglepő, hogy kezd szétesni.
Egy másik kor szülötte.
Lényegében ez egy második világháborús cirkáló, kárpitokkal.
- Sok szempontból elavult. - Ne mondj ilyet!
Mik a lehetőségek?
Gondok vannak a főhajtóművel. A jobb oldali kazán nem működik.
Úgy vélem, mindannyian szeretnénk megtartani, érzelmi okokból.
Így van.
De át kell gondolnunk a javítási költségeket,
hiszen eljárt felette az idő.
Találkozol jövő héten a miniszterelnökkel Balmoralban?
Igen. A feleségével jön, Dorával.
Nem így hívják.
Nora.
Norma!
Érdemes lenne érintenetek a témát.
Beszélek az admirálissal, és készítek egy költségbecslést.
De felmerült bennem, amit elképzelhetetlennek véltünk.
Mégpedig?
Hogy lecseréljük.
Krisztus után 27-ben építtette Tiberius.
Pontosan.
A legkáprázatosabb
a Caprin található tizenkét császári palota közül.
Állítólag Tiberius azért menekült Caprira,
mert képtelen volt elviselni Rómában az anyja udvartartásának intrikáit.
Fogalmam sincs, milyen lehet.
De hosszú és sikeres tábornoki és császári karrierje után…
Szia, Károly! Hiányozni fogsz, miközben remekül szórakozunk.
Szia!
Hát nem elképesztő, mennyire eltérhet két ember elképzelése a szórakozásról?
Amikor azt javasolták, hogy Diana és én
bizonyítsuk a nyilvánosságnak, hogy szilárd lábakon áll a házasságunk
egy második nászúttal, azt mondtam: „Ti nyilván nem voltatok ott az elsőn.”
- A Britannián, ugye? - Igen.
Tudom, hogy a királynő szerint a királyi jacht tökéletes,
de nem túl meghitt környezet a friss házasoknak,
inkább olyan, mint egy úszó üvegkalitka.
Minden kínos csend
és erőltetett beszélgetés a menyasszony és búlegény között
fájdalmasan egyértelmű a 200 fős személyzet minden tagja számára.
Gyorsabban!
Azt mondtad, „menyasszony és búlegény”?
Ezt mondtam?
Ironikus, hogy ez a házasság egyedül engem tesz búskomorrá.
A világon mindenki mást lelkesít.
Ha nyilvánosan mutatkozunk,
tagadhatatlan a varázslat.
Tökéletes csapat vagyunk.
De négyszemközt…
De ez semmi ahhoz képest, amin keresztülmentetek a kislányotokkal.
Múlt héten hagyta, hogy megfésüljem.
Először, mióta visszanőtt a haja. Tudtad, hogy göndören nő vissza?
Ez az enyém!
Kicsit szégyelltem magam, hogy így még jobban is tetszik.
Ez egy szörnyű és kegyetlen betegség.
Bámulatosan erősek vagytok.
Fontos?
A The Sunday Times.
Ó, igen.
Magatokra hagylak.
Holnap közlik le.
Sikerült előre megszereznem,
és szerintem ön is erőteljesnek fogja találni.
Jó reggelt, felség!
Jó reggelt, Peggy!
Esős időnk van a királyi hercegnő érkezése napján.
Őt nem fogja zavarni.
- Jó reggelt, admirális! - Fenség!
- Üdv a fedélzeten, királyi fenség! - Köszönöm.
- Fellowes. - Robert, van egy kis gond.
- Kikerültek az újságok? - Most jöttek meg.
- A királynő elment reggelizni? - Elindult.
Távolítsák el a The Sunday Timest! Legjobb, ha kidobják.
A királynő és a hercegnő semmiképp sem láthatja.
- Világos? - Igen, uram.
- Jó reggelt! - Felség!
Nagyon jól néz ki.
El az útból!
Szia, drágám!
Anya!
Elnézést, ezt nem olvashatja el.
- Miért? - Ez nem a mai lap, hanem a tegnapi.
De tegnap szombat volt.
És mindketten tudjuk, hogy vasárnap szokott megjelenni.
- Úgy értem, múlt heti. - Tessék?
De itt a mai Sunday Telegraph, a Mail on Sunday, és a friss Racing Post.
Kérem szépen!
Köszönöm.
BRITANNIA JACHT
BESZERZÉST IGÉNYLŐ TÉTELEK
BECSÜLT ÖSSZKÖLTSÉG 14,745 millió font
Tessék!
Elnézést a zavarásért, uram.
De gondoltam, erről tudnia kell.
A KIRÁLYNŐ LE KELLENE MONDJON A WALESI HERCEG JAVÁRA
Felháborító.
Sosem áll meg. Sosem panaszkodik. Sosem téved.
Minden ízében lenyűgöző,
erre leközölnek egy ilyen ocsmányságot.
Úgy tűnik, újabb esőzés jön. Nem kellene meglepjen.
Ez Skócia nyugati partja.
Gondolom, nem láttad a The Sunday Timest.
- Jó reggelt, Robert! - Jó reggelt, felség!
Mert ellenőriztem, és úgy tűnik, megérkezett.
- Utánanézek, asszonyom. - Ha megtalálja, a fedélzeten leszek.
Az enyhe kifejezés, hogy nagy hatása volt a cikknek.
Jelentős vitát váltott ki a médiában.
Különösen nagy figyelem irányul egy kifejezésre.
„Viktória királynő-szindróma”?
Igen, láttam.
„Egy öregedő uralkodó, aki túl régóta van trónon,
és annyira elszakadt a modern világtól, hogy a nép már nemcsak őt unja,
hanem a monarchiát is.”
A királynő reagált?
Úgy tudom, még nem látta.
Eltitkolták előle, hogy óvják az érzéseit.
Ez mindent elmond.
Szeretném, ha szervezne egy megbeszélést a miniszterelnökkel,
amint hazaérünk.
Kitalálunk egy jó ürügyet.
- Nézd, ott egy bálna! - Hol?
Hogy kiszúrtad!
Hosszúszárnyú?
Nem. Nézd meg, hogy jön a felszínre!
Csukabálna.
Ha közelebb kerülünk, a szagát fogjuk először érezni.
Rothadt káposztaszagot eregetnek.
Csukaszagú bálna.
Ott a sziget!
Pladda.
Ott van.
Valóban.
Mint a tóból kiemelkedő sás.
Hát nem gyönyörű?
Ha te mondod, drágám.
Az egyik utolsó működő világítótorony Skóciában.
- Nem nézzük meg? - Tényleg? Muszáj?
Gyerünk! Ránk fér egy kis testmozgás.
A mi korunkban már tenni kell a túlsúly ellen. Gyere!
Hát igen.
Mindenkit meglep, hogy lelkesedem a világítótornyokért,
de ha ilyen helyen jár az ember…
Új udvaronc?
Tim?
Nem, már egy ideje velünk van.
Miért nem vettem eddig észre?
Mert házas vagy.
Csak papíron.
Milyen ember?
Megbízható.
Értelmes. Szívélyes.
Inkább térjünk vissza a világítótornyokra!
Jelzőfényként világítanak
a fekete és reménytelen éjszakában,
megnyugtatva a magányos tengerészt, hogy nem feledték el,
már közel a part és az otthona.
És a remény.
Szabad egy szóra?
Úgy tűnik, hogy sajnos le kell rövidíteni a nyaralást.
- Egyeztetési probléma. - Micsoda?
A walesi herceg előadást tart az Oxford Egyetemen.
Igen, nem lesznek cápák.
Miért kell hazamennünk?
Szervezési probléma adódott, önhibámon kívül,
és vissza kell mennem.
- Úgy volt, hogy két hetet töltünk itt. - Tudom.
De változott a terv.
- Kötelezettségeim vannak az egyetemen. - Ez nem az egyetem.
Nyári egyetem a turistáknak. Nem kihagyhatatlan.
Számomra az.
Nyaralunk.
Ritkán van lehetőségünk családként együtt lenni a fiúkkal.
Tudom, nehezedre esik, ezért belementem,
hogy elhívd a barátaidat, nehogy unatkozz.
Még a mai fotózást is vállaltam,
hogy bejárhassa a világsajtót a hazugság,
hogy odaadó férj vagy, és csak egyet kértem.
- Mégpedig? - Hogy tényleg legyél az!
Mosolyogjanak a kamerába!
Károly herceg!
…több tízezer brit családnak.
Jelenleg rekordszámúak a visszavételek. Az év első felében
36 600 otthont vettek birtokba a lakás-takarékpénztárak…
Vigyázz!
Ki lehet jelenteni, hogy a háború óta ez a legnehezebb gazdasági válság.
És az egész gazdaságot sújtja.
Nagyon nehéz évünk van.
A miniszterelnök, fenség.
Miniszterelnök úr!
- Fenség! - Kedves, hogy eljött.
Uram!
Mielőtt belekezdünk,
tudatták a Buckingham-palotával, hogy találkozunk?
Nem hiszem, uram.
Talán jobb is így.
Két okból kértem öntől találkozót mára.
Az egyik az épített örökségünk megőrzése.
Megkapta a példányt a könyvemből?
Igen.
Gondolom, nem volt ideje átlapozni.
Sort kerítettem rá a találkozónk miatt.
Miközben olvasta, biztos azt gondolta: „Ez ám a begyepesedett fickó!”
„Teljesen a múltban ragadt,
gyűlöli a modernizmust és a változást.”
A legkevésbé sem.
Miért?
Igaza lett volna. Görcsösen ragaszkodom a múlthoz.
A hagyományokhoz.
Hogy megóvjuk és megőrizzük őket.
De senkit sem egyetlen dolog határoz meg. Az emberi lény sokkal érdekesebb.
Ön is tele van lenyűgöző ellentmondásokkal.
Mire gondol?
Brixtonból jött, London multikulturális, munkásosztályhoz tartozó részéről.
Logikus lett volna,
ha titkolja a múltját, hogy beilleszkedjen a toryk közé,
vagy ha szocialistább nézeteket képvisel a Munkáspárt feltörekvő tehetségeként.
Sosem éreztem úgy, hogy a származásom miatt
nem lehetek konzervatív.
Pontosan.
Nemcsak hogy nem tagadja meg ezeket az ellentmondásokat,
de nem is tekint rájuk ellentmondásokként.
Valóban nem.
És ettől sokkal érdekesebb, komplexebb és lenyűgözőbb emberré válik.
És remélem,
ugyanez elmondható rólam is.
Rá is térnék a találkozónk másik okára.
Látta a legutóbbi…
közvélemény-kutatást?
És a Sunday Times cikkjét a királynőről?
Igen.
„Viktória királynő-szindróma.”
És mit…
szűrt le belőle?
Csak egy közvélemény-kutatás.
Igaz.
De nem túl biztató.
A felmérések jönnek-mennek.
Veszélyes ignorálni őket.
Ugyanolyan veszélyes alapozni rájuk.
Bizonyára rengeteg
közvélemény-kutatást végeztek Mrs. Thatcher távozásakor.
Sokan örökre támogatták volna a Vasladyt,
de mitől ér el Konzervatív Párt ekkora választási sikereket?
Hogy ösztönösen megújul,
és hajlandó átadni a terepet a fiatalabbaknak.
Majdnem 60 éven keresztül
az ükapám, VII. Eduárd ugrásra készen várt a sorára.
Állítólag Viktória királynő nem bízott benne.
Veszélyesnek tartotta.
Szabadelvűnek.
Vágyott rá, hogy felelősségteljes feladatokat bízzanak rá,
de az anyja nem volt hajlandó.
Még a hivatalos iratoktól is eltiltotta.
De amikor trónra lépett, bizonyította a kétkedőknek, hogy tévedtek,
és lendületének, intellektusának
és népszerűségének hála, sikeres uralkodó lett.
Mire céloz, uram?
Arra célzok,
hogy milyen kár. Micsoda pazarlás.
Hogy a hangja,
a jelenléte, az elképzelései nem kaptak korábban teret.
Csodálatos lett volna.
Mindenkinek.
Ön is jön Balmoralba?
A Ghillies bálra?
Igen. Már nagyon várom.
Akkor lehetősége nyílik…
megítélni, hogy ez az intézmény, amely annyira fontos mindannyiunk számára,
jó kezekben van-e.
Térjünk rá az épített örökségre és a vidékfejlesztési rendeletekre!
- Helló! - Felség!
Üdv, Martin!
Nyugalom, Rum! Gyertek!
- Vissza! - Helló, drágám!
Az időjárás itt sosem okoz csalódást.
- Szervusz! - Szervusz!
Sétáltatok egy jót?
Igen, és még nem fojtottam meg, ami kész csoda.
- Helló! - Helló, drágám!
Szia, anya!
Csodás reggelünk volt.
- Elolvastuk az újságokat… - Nem igaz!
…aztán egy hosszú sétán kitárgyaltuk.
Milyen csinos vagy! Hát nem csinos?
De.
- Hivatott, asszonyom. - Így van.
Miért olyan fura mindenki?
Mire gondol?
- A királyi jachton kezdődött. - Micsoda, asszonyom?
A furcsa viselkedés.
Most is feszeng.
Valóban?
Mi folyik itt?
Lehoztak egy rosszindulatú, ostoba, pontatlan cikket a The Sunday Times-ban.
Kár is foglalkozni vele.
Ezt nem nekem kellene eldöntenem?
Van még belőle?
Máris hozom.
Gyere, Rum!
Gyerünk, lábhoz!
LE KELLENE MONDJON A WALESI HERCEG JAVÁRA
Jól van, gyertek csak! Ügyes! Menjünk!
A BRITEK FELE EGYETÉRT
A KIRÁLYNŐ „MÁSIK VILÁGBAN ÉL”,
„IRRELEVÁNS”, ÉS NYÍLTAN FOGALMAZVA, „ÖREG”.
Jó kutya!
VIKTÓRIA KIRÁLYNŐ-SZINDRÓMA?
- A miniszterelnök, felség. - Miniszterelnök úr!
Felség!
- Teát? - Köszönöm.
Vonattal jött?
Repülővel. Aztán autóval.
Hát hogyne.
Elfoglalt ember. Minden perc számít.
Én rendkívül szeretek a tengeren jönni.
Ahelyett, hogy három órát utaznánk háztól házig,
a királyi jachton két hétig is eltarthat az út.
Csodálatos lehetőség a lazításra.
Ahogy ükanyám mondta, aki évente végighajózott a Külső-Hebridák mentén,
„hagyd, hogy lelassuljon az idő,
hogy magunkba szívjuk a szabadságot és a békét,
megfeledkezve a világról, és a benne dúló szomorú zűrzavarról.”
Tudok róla, hogy Viktória királynőhöz hasonlítottak
nemrégiben az újságokban, és kritikának szánták.
De azzal nincsenek tisztában,
hogy bóknak veszek bármilyen hasonlóságot hozzá.
Az emberek olyan tulajdonságokkal jellemezték,
mint állhatatosság, stabilitás, nyugalom, szolgálat.
Büszke lennék, ha ilyen jelzőkkel illetnének.
Ami a királyi jachtot illeti, egyértelműen kisebb tatarozásra szorul,
egy apróbb felfrissítésre és felújításra,
hogy tökéletes állapotban maradjon.
Tudom, hogy a karbantartás költségeit a kormány állja,
nem a palota, ezért fordulok önhöz, miniszterelnök úr.
Térden állva.
Jóváhagyásért. De remélem, ez csak formaság lesz.
Az jutott eszembe, hogy távozása előtt
Mrs. Thatcher rendkívül méltányos összeget hagyományozott a palotára
az udvar költségeinek fedezésére.
A királyi család ezáltal gazdagabbá vált, mint valaha.
Tekintve, hogy az egyezség kifejezett célja volt megelőzni
a királyi család kiadásairól szóló kínos, nyilvános vitákat,
kötelességemnek érzem feltenni a kérdést,
esetleg megfontolná-e, hogy önök viseljék a költségeket.
Mivel a királyi jachtra az emberek egyfajta luxusként tekintenek,
fennáll annak a veszélye, hogy úgy érzik, a palota túl sokat kér.
- De a Britannia nem luxus. - Biztos?
Miniszterelnök úr,
a királyi családnak mindig volt jachtja, egészen II. Károlyig visszamenőleg.
Központi és nélkülözhetetlen eleme a Korona nemzetünkért tett szolgálatának.
A bevétel, amelyet eközben generált, felbecsülhetetlen.
Egy globális válság közepén vagyunk.
Alaposan megvizsgálnak minden egyes állami kiadást.
Attól tartok, hogy ha a kormány közpénzből finanszírozná egy lu… jacht felújítását,
az visszaütne.
Mindkettőnkre.
Amikor trónra kerültem,
örököltem az összes palotámat.
Windsor, Balmoral, Sandringham.
Mind magukon viselik az elődeim nyomait.
Csak a Britanniát tudtam igazán a magam kedvére formálni.
Talán ezért lehetséges, hogy ez a jacht számomra sokkal többet jelent
egy közlekedési eszköznél vagy otthonnál.
A hajótest kialakításától kezdve az utolsó porcelánig
a lényem úszó, hullámokat szelő kifejeződése.
Remélem, egyetértünk, hogy uralkodóként
nemhogy követeléseim, de szinte kéréseim sem voltak
az országnak tett szolgálatomért cserébe.
Talán annak reményében fogtam vissza magam, hogy ha egyszer mégis kérek,
nemcsak komolyan veszik, de kérdés nélkül teljesítik a kérésemet.
Szeretném, ha a kormány, illetve ön biztosítana róla,
hogy fedezni fogják a felújítás költségeit,
és ha tájékoztatna róla, amint sor került az intézkedésekre.
Értem.
Most pedig…
Ma este lesz a Ghillies bál.
Hadd kérdezzem meg, szeret táncolni?
…Ukrajnát független európai országgá akarják változtatni.
El akarnak szakadni Moszkvától,
hátat fordítani Gorbacsov és Jelcin vezetésének.
Jó napot, fenség! Isten hozta újra Balmoralban!
Uram!
…a nyugatot célozzák, hogy kemény valutára tegyenek szert.
A többi szovjet köztársaság…
Köszönöm.
Őfelsége, a királynő.
Megtisztelne, miniszterelnök úr?
Enyém a megtiszteltetés.
Ez a kedvencem.
Igen, nagyon jó.
- Mehet? - Igen.
A legfontosabb, hogy őt ne kövesse.
Lássuk!
Jól van.
De meg kell értenie, hogy nem csupán bosszantó
a királyi jachtot költség-haszon kérdéssé redukálni.
Egyenesen sértő.
Igen, tudom, hogy a javítások gazdasági nehézséget jelentenek,
de úgy vélem, csekély mértékűt
a jacht nemzeti szimbólumként betöltött szerepéhez mérten.
És ahhoz képest, mennyire fontos a királynőnek.
Fiúk, köszönjetek el Major úrtól!
- Jó éjt, uram! - Jó éjt!
Egy kis helyi történelem, ha érdekli.
Hogyne.
Az első Ghillies bált Viktória királynő rendezte 1852-ben,
és azóta minden évben megtartjuk.
Értem.
Így akarta kifejezni köszönetét
a vadőröknek és a többi szolgálónak,
és azóta egyfajta szaturnália lett belőle.
Ha ismeri a fogalmat.
Egy napra megfordulnak a szabályok.
Az urak szolgálják ki a szolgákat,
és egy éjszakára felfüggesztik a viselkedési szabályokat.
Láttad?
Épp azt mondtam a miniszterelnöknek, hogy mindenki meg szokott kergülni.
Én mindig lemaradok róla. Akkor lendülnek bele, amikor lefekszem.
- Beszámol majd mindenről reggel? - Természetesen, felség.
Jó éjt! Kisurranunk?
Őfelsége, a királynő.
Miniszterelnök úr, hallottam…
hogy beszélt ma a királynővel.
Tudom, nem kéne rákérdeznem,
de remélem, a közvélemény pozitívan fogadja.
Micsodát?
Hát…
a Britannia felújítását.
- Ezt kérte öntől, nem? - Uram?
Néha ezeket a régi dolgokat túl sokba kerül folyamatosan javítgatni.
Csak fontolja meg.
- Nyugovóra térünk? - Még nem lehet.
Táncol velem, mielőtt sikítok?
Annyira irigylem, hogy repülőre pattan,
és holnap visszamenekül innen a hétköznapokba.
Én még két hétre itt ragadok.
Most tért haza egy csodás nyaralásról.
Nagyon boldognak tűntek a herceggel.
A házasságok állapota elárulja, mennyire egészséges egy család.
Nézze csak meg!
Anna és Mark.
Nézze meg Andrást és Sárát!
Károlyt és engem.
Egyikünknek sem adok hat hónapnál többet.
És mi történik, ha szétesik a család?
Szétesik az egész intézmény.
És aztán…
Hogy mit mutatunk és hogyan jelenünk meg…
Mi a baj?
Ha elképzeled a miniszterelnökként rád váró problémákat,
akkor a miniszterelnöki kérdések izzasztó órájára gondolsz.
A gazdaság szétesésére.
Egy háborúra.
De erre sosem.
A Windsor-háznak
össze kellene kovácsolnia a nemzetet.
Példát mutatva az eszményi családi életről.
Ehelyett
a királyi család idősebb tagjai
súlyosan el vannak tévedve és nem ebben a világban élnek.
A család fiatalabb tagjai
gyengék, felelőtlenek, követelőzők
és elveszettek.
A walesi herceg alig várja, hogy nagyobb szerepet kapjon a közéletben,
miközben nem ismeri fel, hogy a felesége az egyetlen dolog, ami mellette szól.
Ez a helyzet elkerülhetetlenül befolyásolja az ország stabilitását.
És ami még rosszabb, hogy kirobbanni készül az egész.
Az én felügyeletem alatt.
A feliratot fordította: Kiss Orsolya